2. pielikums
Iepirkuma ID. Nr.RS2026/117/AK
nolikumam
PRETENDENTU ATLASES UN KVALIFIKĀCIJAS PRASĪBAS

1. Pretendentu atlases un kvalifikācijas prasības ir saistošas piegādātājiem, kas vēlas iegūt iepirkuma līguma slēgšanas tiesības 1. un/vai 2. iepirkuma daļā, un ietver prasības attiecībā uz Pretendenta atlasi, kvalifikāciju, tehniskajām un profesionālajām spējām, iesniedzamo informāciju, kas nepieciešama, lai Pretendentu novērtētu saskaņā ar minētajām prasībām, kā arī noteikumus, kā piegādātāju apvienībām, personālsabiedrībām un apakšuzņēmējiem ir jāizpilda tabulā minētās prasības:
	[bookmark: _Hlk147242496]Nr.
	Kvalifikācijas prasība
	Iesniedzamie dokumenti

	1.1. 
	Pretendents ir pieteicies dalībai iepirkumā.
	Piedāvājuma vēstule, kas sagatavota un aizpildīta atbilstoši pievienotajam paraugam, uz kuras jābūt Pretendenta likumīgā vai pilnvarotā pārstāvja parakstam.

Latvijas Republikā reģistrētam Pretendentam nav jāiesniedz izziņa no Uzņēmumu reģistra. Pasūtītājs pārliecināsies Latvijas Republikas Uzņēmumu reģistra tīmekļvietnē par to, ka Piedāvājuma vēstuli parakstījis Pretendenta likumīgais pārstāvis. 

Ārvalstī reģistrētam Pretendentam jāiesniedz attiecīgās kompetentās institūcijas izziņa (apliecināta kopija), lai Pasūtītājs varētu pārliecināties par to, ka Piedāvājuma vēstuli ir parakstījis Pretendenta likumīgais pārstāvis. Ja piedāvājumu paraksta persona, kura nav minēta Latvijas Republikas Uzņēmumu reģistra izziņā vai citas valsts kompetentas iestādes izdotā izziņā, tad Pretendentam jāiesniedz pilnvara minētajai personai parakstīt piedāvājumu.

Ja Piedāvājuma vēstuli paraksta pilnvarotā persona, tad Latvijas Republikā reģistrētam Pretendentam un ārvalstī reģistrētam Pretendentam jāpievieno dokuments (pilnvara), kas apliecina Piedāvājuma vēstuli parakstījušās personas paraksta tiesības Pretendenta vārdā.

	1.2. 
	Pretendents ir reģistrēts atbilstoši tā mītnes zemes normatīvajos aktos noteiktajām prasībām.


Piezīme: Šī prasība attiecas uz:
a) personālsabiedrību un visiem tās biedriem (ja piedāvājumu iesniedz personālsabiedrība);
b) visiem piegādātāju apvienības dalībniekiem (ja piedāvājumu iesniedz piegādātāju apvienība);
c) apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 EUR no kopējās būvdarbu, pakalpojuma vai piegādes līguma vērtības;
d) personām, uz kuru iespējām pretendents balstās, lai apliecinātu pretendenta atbilstību Nolikuma prasībām.
	Latvijas Republikā reģistrētam Pretendentam nav jāiesniedz izziņa no Uzņēmumu reģistra. Pasūtītājs pārliecināsies Latvijas Republikas Uzņēmumu reģistra tīmekļvietnē par to, ka Pretendents ir reģistrēts atbilstoši Latvijas Republikas normatīvajos aktos noteiktajām prasībām.

Ārvalstīs reģistrētam Pretendentam jāiesniedz attiecīgās kompetentās institūcijas izziņa (apliecināta kopija), kas apliecina, ka Pretendents ir reģistrēts atbilstoši savas mītnes normatīvajos aktos noteiktajos gadījumos (ja attiecīgās valsts normatīvie akti paredz reģistrāciju).

Gadījumā, ja mītnes zemē nav attiecīgās institūcijas, tad Pretendentam jāiesniedz SPSIL 48.panta piektās daļas 2)apakšpunkta c)punktā minētie dokumenti.

	1.3. 
	Pretendentam Latvijas Republikas spēkā esošajos normatīvajos aktos noteiktajos gadījumos un kārtībā ir jābūt reģistrētam Būvkomersantu reģistrā vai attiecīgajā profesionālās darbības reģistrācijas iestādē ārvalstīs, vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences vai sertifikāta vai citu līdzvērtīgu dokumentu iesniegšanu.

Piezīme: 
1) Šī prasība attiecas uz:
a) personālsabiedrību un visiem tās biedriem (ja piedāvājumu iesniedz personālsabiedrība un visi biedri veiks darbus, kur nepieciešama reģistrācija Būvkomersantu reģistrā vai attiecīgi prasību izpilda viens no biedriem);
b) visiem piegādātāju apvienības dalībniekiem (ja piedāvājumu iesniedz piegādātāju apvienība un visi dalībnieki veiks darbus, kur nepieciešama reģistrācija Būvkomersantu reģistrā vai attiecīgi prasību izpilda viens no dalībniekiem);
c) apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 EUR no kopējās būvdarbu, pakalpojuma vai piegādes līguma vērtības;
d) personām, uz kuru iespējām pretendents balstās, lai apliecinātu pretendenta atbilstību Nolikuma prasībām, kuras iepirkuma līguma izpildes ietvaros veiks darbus, kuru veikšanai nepieciešama reģistrācija Būvkomersanta reģistrā vai attiecīgajā profesionālās darbības reģistrācijas iestādē ārvalstīs, attiecīgās valsts normatīvajos aktos noteiktajos gadījumos un kārtībā.

2) uz būvdarbu uzsākšanas (iepirkuma līguma slēgšanas) brīdi saskaņā ar Būvniecības likuma 22.pantu komersantam (tai skaitā ārvalstu komersantam) jābūt reģistrētam Būvkomersantu reģistrā, norādot vismaz vienu būvspeciālistu reģistrā reģistrētu būvspeciālistu. Attiecīgi Būvniecības informācijas sistēmas būvspeciālistu reģistrā ir paredzēts reģistrēt arī būvspeciālistus, kas būs īslaicīgo pakalpojumu sniedzēji.
	Latvijas Republikā reģistrētam Pretendentam nav jāiesniedz apliecinošs dokuments. Pasūtītājs reģistrācijas faktu pārbaudīs Būvkomersantu reģistra tīmekļvietnē (https://bis.gov.lv/lv).

Ja Pretendents ir ārvalstī reģistrēts pretendents un tas nav reģistrēts Latvijas Republikas Būvkomersantu reģistrā, tam jāiesniedz attiecīgās kompetentās institūcijas reģistrācijas vai licencēšanas vai sertificēšanas faktus apliecinoši dokumenti, ja attiecīgās mītnes zemes, kurā reģistrēts Pretendents, normatīvie akti to pieprasa.

Pretendentam, kas nav reģistrēts Būvkomersantu reģistrā, jāiesniedz apliecinājums, ka gadījumā, ja tam tiks piešķirtas iepirkuma līguma slēgšanas tiesības, tas līdz iepirkuma līguma
noslēgšanai reģistrēsies Latvijas Republikas Būvkomersantu reģistrā un iesniegs Pasūtītājam atbilstošus dokumentus par reģistrācijas faktu.
Ja personu apvienības viens no dalībniekiem, personālsabiedrības viens no dalībniekiem un/vai apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 EUR no kopējās būvdarbu, pakalpojuma vai piegādes līguma vērtības un/vai persona uz kuras iespējām Pretendents balstās, lai apliecinātu pretendenta atbilstību Nolikuma prasībām veic darbus, uz kuriem neattiecas Būvniecības likuma nosacījumi par Būvkomersanta reģistrāciju, tad reģistrācija Būvkomersantu reģistrā nav obligāta, bet Pretendentam ir jāiesniedz apliecinājums (brīvā formā) par iepriekš minēto personu pamatotu nereģistrēšanu Latvijas Republikas Būvkomersantu reģistrā.

	1.4. 
	Informācija par līguma izpildē iesaistītajiem apakšuzņēmējiem, kuru veicamo būvdarbu vai sniedzamo pakalpojumu vērtība ir vismaz 10 000 EUR, un katram šādam apakšuzņēmējam izpildei nododamā iepirkuma līguma daļa.

	Pretendentam jāiesniedz to apakšuzņēmēju saraksts, kuru veicamo būvdarbu vai sniedzamo pakalpojumu vērtība ir vismaz 10 000 EUR, un katram šādam apakšuzņēmējam izpildei nododamā iepirkuma līguma daļa saskaņā ar Nolikumam pievienoto formu par iepirkuma līgumā iesaistītajiem apakšuzņēmējiem.
Sarakstam jāpievieno Pretendenta un personu/apakšuzņēmēju parakstīti vienošanās dokumenti (tikai ar katru personu, uz kuras iespējām pretendents balstās, lai izpildītu kvalifikācijas prasības un/vai apakšuzņēmēju, kura sniedzamo pakalpojumu vērtība ir vismaz 10 000 EUR), kurā ir uzskaitīti personai/apakšuzņēmējam paredzētie darbi un kurā persona/apakšuzņēmējs uzņemas šos darbus veikt saskaņā ar piedāvājumu vai citi pierādījumi.

	1.5. 
	Pretendentam iepriekšējo 5 (piecu) gadu laikā (2021., 2022., 2023., 2024., 2025. un 2026. gads līdz piedāvājuma iesniegšanas dienai) ir pieredze: 
1)	vismaz 2 (divos) objektos, kuros veikta ārējo siltumtīklu būvniecība ar cauruļvadu diametru 2DN500 vai lielāku ar kopējo garumu 300m;
2)	izpildīti ne mazāk kā 10 (desmit) siltumtīklu avārijas remontu darbi* . 
* Avārijas remonta darbi siltumtīklos – bojājuma novēršana ārējo siltumtīklu cauruļvadā, noslēgarmatūras maiņa ārējā siltumapgādes sistēmā. Būvdarbu līguma izpilde veikta noteiktajā termiņā un kvalitātē.

Šī punkta 1)apakšpunktā minētajiem objektiem ir jābūt pieņemtiem ekspluatācijā attiecīgajā pašvaldības būvvaldē; uz šī punkta 2)apakšpunktā minētajiem avārijas remontu darbiem šī prasība neattiecas.

Piezīme: Šī prasība attiecas uz:
a) ja pretendents ir personālsabiedrība vai piegādātāju apvienība, minēto prasību var iesniegt viens no personālsabiedrības biedriem vai viens no piegādātāju apvienības dalībniekiem, uz kura iespējām pretendents balstās, lai izpildītu kvalifikācijas prasības attiecībā uz pretendenta profesionālajām vai tehniskajām iespējām, un kuri sniegs pakalpojumus, kuru izpildei attiecīgās spējas ir nepieciešamas;
b) apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 EUR no kopējās būvdarbu, pakalpojuma vai piegādes līguma vērtības, un kuri sniegs pakalpojumus, kuru izpildei attiecīgās spējas ir nepieciešamas; 
c) personām, uz kuru iespējām pretendents balstās, lai izpildītu kvalifikācijas prasības attiecībā uz pretendenta profesionālajām vai tehniskajām iespējām, un kuri sniegs pakalpojumus, kuru izpildei attiecīgās spējas ir nepieciešamas.
	Aizpildīta Nolikuma 3.pielikumā pievienotā forma par pretendenta profesionālo pieredzi, kas nepārprotami apliecina atbilstību šajā punktā noteiktajām prasībām. 
Papildus jāiesniedz:
a) par katru no sarakstā norādītajiem objektiem dokumentācija par būvdarbu apjomu, kurā norādīts izbūvēto ārējo siltumtīklu garums vai veiktie avārijas remonta darbi (piemēram, līguma kopija, akta par būvdarbu nodošanu – pieņemšanu kopija, ekspluatācijā pieņemšanas akta kopija, Forma 2 vai citi dokumenti, kuri pierāda, ka pretendents izpildījis konkrētos darbus);
b) vismaz 2 (divas) atsauksmes* (kopijas) no siltumtīklu īpašnieka, norādot kontaktpersonu (objekta īpašnieks vai valdītājs), par veikto darbu atbilstību līguma noteikumiem. Ja no dokumentācijas neizriet informācija par avārijas remonta darbu veikšanu, tad atsauksmē jābūt ziņām par veiktajiem siltumtīklu avārijas remonta darbiem. Pretendents ir tiesīgs iesniegt alternatīvu dokumentāciju, no kuras ir objektīvi secināma nepieciešamā Pretendenta pieredze.
*Ja darbi veikti Pasūtītāja siltumtīkliem, atsauksmes nav jāiesniedz.
Ja Pretendents ir ārvalstīs reģistrēta persona, tas iesniedz informāciju, ievērojot Nolikuma 2. pielikuma 2.1.punktu.

	1.6.  
	
Pretendenta vai piesaistīto apakšuzņēmēju rīcībā jābūt šādam personālam (viens speciālists var tikt piedāvāts vairākās jomās tikai tad, ja  personai ir atbilstoša kvalifikācija un pieredze):
(a) atbildīgais būvdarbu vadītājs, kuram:
1) iepriekšējo 5 (piecu) gadu laikā ir pieredze vismaz 2 (divu) objektu ārējo siltumtīklu būvniecības darbu vadīšanā ar cauruļvadu diametru 2DN500 vai lielāku ar kopējo garumu 300m;
2) ne mazāk kā 10 (desmit) izpildīti siltumtīklu avārijas remontu darbi;
3) sertificēts siltumapgādes, ventilācijas un gaisa kondicionēšanas sistēmu būvdarbu vadīšanā
Pieredzi apliecinošajiem objektiem ir jābūt pieņemtiem ekspluatācijā attiecīgajā pašvaldības būvvaldē.
b) ceļu būvdarbu vadītājs
1) iepriekšējo 5 (piecu) gadu laikā ir pieredze vismaz 2 (divos) ceļu būvniecības darbos;
2) sertificēts ceļu būvdarbu vadīšanā.
c) personāls – būvniecības un montāžas darbu izpildē nodarbinātiem speciālistiem jāatbilst šādām prasībām:
1) vismaz 1 (vienam) speciālistam pieredze rūpnieciski izolēto cauruļvadu montāžas darbu vadīšanā;
2) vismaz 1 (vienam) speciālistam pieredze rūpnieciski izolēto cauruļvadu savienojumu vietu izolācijas montāžas darbos;
3) sertificēts/-i veicamajam darbam atbilstošā jomā;
4) vismaz 1 (viens) speciālists ar metinātāju kvalifikācijas pārbaudes sertifikātu saskaņā ar standartu LVS EN ISO 9606-1:2018 pārbaudes metode - „radiogrāfijas pārbaude”, atbilstoši materiāla biezumam.
ne mazāk kā 1 (viens) darba aizsardzības koordinators atbilstoši Latvijas Republikas tiesību aktos noteiktajām prasībām.

Piezīme: Šī prasība attiecas uz:
a) ja pretendents ir personālsabiedrība vai piegādātāju apvienība, minēto prasību var iesniegt viens no personālsabiedrības biedriem vai viens no piegādātāju apvienības dalībniekiem, uz kura iespējām pretendents balstās, lai izpildītu kvalifikācijas prasības attiecībā uz pretendenta profesionālajām vai tehniskajām iespējām, un kuri sniegs pakalpojumus, kuru izpildei attiecīgās spējas ir nepieciešamas;
b) apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 EUR no kopējās būvdarbu, pakalpojuma vai piegādes līguma vērtības, un kuri sniegs pakalpojumus, kuru izpildei attiecīgās spējas ir nepieciešamas; 
c) personām, uz kuru iespējām pretendents balstās, lai izpildītu kvalifikācijas prasības attiecībā uz pretendenta profesionālajām vai tehniskajām iespējām, un kuri sniegs pakalpojumus, kuru izpildei attiecīgās spējas ir nepieciešamas.
	Darbu izpildei piedāvāto speciālistu saraksts, kā arī speciālistu iemaņas un spējas apliecinošie dokumenti (piemēram, apliecības/apliecinājumi, sertifikāti). 
Pretendenta piedāvājumam ir jāpievieno apliecinājums, ka darbu izpildei tas nodrošinās atbilstošas kvalifikācijas personālu pietiekamā apjomā;
Par atbildīgo būvdarbu vadītāju jāiesniedz:
a) par katru pieredzes objektu dokumentācija par būvdarbu apjomu, (piemēram, līguma kopija, akta par būvdarbu nodošanu – pieņemšanu kopija, ekspluatācijā pieņemšanas akta kopija, Forma 2), un informācija, ka pildījis atbildīgā būvdarbu vadītāja pienākumus;
b) vismaz 1 (viena) atsauksme* (kopija) no siltumtīklu īpašnieka, norādot kontaktpersonu (objekta īpašnieks vai valdītājs), par veikto darbu atbilstību līguma noteikumiem un informācija, ka pildījis atbildīgā būvdarbu vadītāja pienākumus. Atsauksmē jābūt ziņām par avārijas remonta darbu vadīšanu.
	Pasūtītājs pārliecināsies Būvspeciālistu reģistrā https://bis.gov.lv/bisp/ par to, ka pretendenta būvdarbu vadītāji ir sertificēti attiecīgo darbu veikšanā.
Par speciālistiem jāiesniedz spēkā esošs Latvijas Republikas normatīvajos aktos noteiktā kārtībā akreditētas sertifikācijas institūcijas izsniegts  sertifikāta (piemēram, (LSGŪTIS)s) kopija par “Rūpnieciski izolēto cauruļvadu montāžas darbu vadīšana” (inženieri) un “Rūpnieciski izolēto cauruļvadu savienojumu vietu izolācijas montāža” (montieri, atslēdznieki u.c.) atbilstoši standarta LVS 1083:2024 prasībām.
Metinātāja kvalifikācijas pārbaudes sertifikātam jābūt izsniegtam  pretendentam (juridiskās personas vārda) kā sertifikāta turētājam. Ja metinātāju kvalifikācijas pārbaudes sertifikāts nav izsniegts  pretendentam (juridiskās personas vārdu), tad ir jāpievieno attiecīga satura vienošanās starp pretendentu un sertifikāta turētāju (juridiska persona).
Metināšanas speciālistiem, kuri iepriekš nav veikuši metināšanas darbus Pasūtītāja objektos vai to darbu kvalitāte nav bijusi atbilstoša, pēc līguma noslēgšanas nepieciešams veikt metinātāju kvalifikācijas pārbaudes procedūru atbilstoši Pasūtītāja nolikumam par metinātāju kvalifikācijas pārbaudēm.
Ja piesaistītais speciālists nav darba tiesiskajās attiecībās ar pretendentu, tad papildus klāt ir jāpievieno savstarpēja vienošanās vai abpusējs apliecinājums par attiecīgā speciālista piekrišanu dalībai iepirkumā un uzvaras gadījumā, arī līguma izpildē.
*Ja darbi veikti AS "RĪGAS SILTUMS" siltumtīkliem, atsauksmes nav jāiesniedz.

	1.7. 
	Kvalifikācijas sistēma. 
Prasības:
Grupa līdz Dn80 
Metināšanas process TIG (141), OAW (311).
Grupa Dn100-Dn350
Metināšanas process TIG (141), MMA (111).
Grupa Dn400-Dn1200
Metināšanas process MMA (111).

	Jāiesniedz metināšanas procesa specifikāciju (WPS) apliecinošs dokuments saskaņā ar standartu LVS EN ISO 15609-1 un ražotāja (Izpildītāja) WPQR numuru, kas atbilst pasūtītāja prasībām (LVS EN ISO 15614-1 vai ekvivalentam standartam), kā arī jāpievieno atbilstošais WPQR.  


Piezīmes: Līguma izpildē iesaistītā personāla saraksts tiks pievienots Iepirkuma līgumam. Izmaiņas pievienotā Iepirkuma līguma izpildē iesaistītā personāla sarakstā ir iespējamas veikt tikai ar Pasūtītāja rakstisku atļauju. Veicot izmaiņas Iepirkuma līguma izpildē iesaistītā personāla sarakstā, ir jāiesniedz informācija par darbinieku iemaņām un spējām (apliecības/apliecinājumi, sertifikāti, diplomi), tādā apjomā, lai Pasūtītājs varētu novērtēt Iepirkuma līguma izpildē iesaistītā personāla atbilstību Nolikumā izvirzītajiem kritērijiem.
2. Nosacījumi attiecībā uz ārvalstīs reģistrētām personām: 
2.1. Ja Pretendents ir ārvalstīs reģistrēta persona vai, lai apliecinātu Nolikuma 2.pielikuma 1.5.punkta prasības izpildi, Pretendents ir piesaistījis personu ar ārvalstīs gūto profesionālo pieredzi, tas Nolikuma 2.pielikuma 1.5.punktā noteiktajā kārtībā iesniedz attiecīgā pasūtītāja atsauksmi vai būves ekspluatācijā pieņemšanas aktam vai darbu nodošanas pieņemšanas aktam līdzvērtīgu dokumentu (kurā norādīts izbūvēto ārējo siltumtīklu garums vai veiktie avārijas remonta darbi) atbilstoši attiecīgās valsts normatīvajiem aktiem, ciktāl minētā informācija ir iegūstama atbilstoši attiecīgās valsts normatīvajiem dokumentiem. Pretendents ir tiesīgs iesniegt alternatīvu dokumentāciju, no kuras ir objektīvi secināma nepieciešamā Pretendenta pieredze.
2.2. Ja pretendents ir ārvalstīs reģistrēta persona vai, lai apliecinātu Nolikuma 2.pielikuma 1.6.punkta prasības izpildi, Pretendents ir piesaistījis personu ar ārvalstīs gūto profesionālo kvalifikāciju, tas Nolikuma 2.pielikuma 1.6.punktā noteiktajā kārtībā iesniedz:
2.2.1. attiecīgā pasūtītāja atsauksmi vai būves ekspluatācijā pieņemšanas aktam vai darbu nodošanas pieņemšanas aktam līdzvērtīgu dokumentu (kurā norādīts izbūvēto ārējo siltumtīklu garums vai veiktie avārijas remonta darbi) atbilstoši attiecīgās valsts normatīvajiem aktiem, ciktāl minētā informācija ir iegūstama atbilstoši attiecīgās valsts normatīvajiem dokumentiem. Pretendents ir tiesīgs iesniegt alternatīvu dokumentāciju, no kuras ir objektīvi secināma nepieciešamā Pretendenta pieredze;
2.2.2. saistību rakstu kopijas, ja šādu dokumentu paredz attiecīgās valsts, kurā tika veikti būvdarbi, normatīvie akti;
2.2.3. atbilstošas kvalifikācijas apliecinošu dokumentu par katru personu ar ārvalstīs gūto profesionālo kvalifikāciju, ja to paredz Nolikums un ja informāciju par personas kvalifikāciju Pasūtītājs bez īpaša pilnvarojuma nevar iegūt attiecīgās valsts publiski pieejamos reģistros.



